projecte-aina/catalan_government_crawling huggingface dataset:
Vols trobar noves oportunitats al cor econòmic i industrial d'Europa?
Vols contactar amb nous clients i col·laboradors?
Des de les oficines d'ACCIÓ a Stuttgart i a Berlín, podràs arribar a mercats consolidats com Alemanya, Suïssa i Àustria.
Les Oficines Exteriors de Comerç i Inversions de Catalunya a Berlín i a Stuttgart estan dirigides per Alberto Martín Torras.
Llicenciat en direcció i administració d'empreses, té una àmplia trajectòria en desenvolupament de negocis internacionals.
Les oficines de Berlín i Stuttgart estan formades per un equip multidisciplinari de vuit consultors i cobreixen els mercats d'Alemanya, Àustria i Suïssa.
L'oficina d'ACCIÓ a Stuttgart va obrir les seves portes l'any 1989.
Des de 2015, conjuntament amb l'oficina de Berlín, ha impulsat més de 300 projectes.
Hi tenen especial protagonisme les empreses dels àmbits de l' alimentació, els sistemes industrials, les indústries del disseny i la química, l'energia i els recursos.
Entre els projectes més freqüents que duen a terme ambdues oficines destaquen els de comercialització, especialment la cerca de canals de comercialització.
Entre les dues oficines d'Alemanya, la de Stuttgart és la més especialitzada en serveis d' innovació internacional.
Vols trobar noves oportunitats en una de les regions més innovadores del món?
Vols aconseguir-hi nous clients, aliances i col·laboradors?
L'oficina d'ACCIÓ a Singapur és la teva porta d'entrada al sud d'Àsia i et permetrà accedir amb garanties a Cambodja, Filipines, Indonèsia, Laos, Malàisia, Myanmar, Singapur, Tailàndia i Vietnam.
L'Oficina Exterior de Comerç i Inversions de Catalunya a Singapur està dirigida per Jordi Maluquer de Motes.
Format en Economia i finances, fa més de vint anys que treballa a la zona del sud d'Àsia.
Quatre consultors més completen l'oficina d'ACCIÓ a Singapur, que cobreix una extensa i poblada zona que inclou els països de Singapur, Malàisia, Indonèsia, Tailàndia, Filipines, Vietnam, Laos, Cambodja i Myanmar.
L'oficina d'ACCIÓ a Singapur, una de les més antigues, va obrir les seves portes l'any 1990.
L'enorme distància geogràfica i cultural, així com la diversitat mateixa entre els diferents països, fan de l'oficina un instrument clau perquè les empreses catalanes puguin entrar a aquests mercats minimitzant riscos i amb garanties d'èxit.
Des de 2015, ha treballat en més de 150 projectes de tota mena de sectors industrials, amb un protagonisme especial per part d'empreses de l'àmbit dels sistemes industrials i les indústries del disseny.
A l'oficina de Singapur predominen els projectes de comercialització (especialment, cerca de canals de comercialització, agendes de contactes i estudis de mercat), soft landing i missions empresarials.
A més, està especialitzada en projectes d'innovació.
Atreu milers de noves empreses cada any i és un dels pols d'innovació i competitivitat més importants del món.
Si tens una start-up o una empresa innovadora i basada en tecnologia, l'oficina d'ACCIÓ a Silicon Valley és un "must".
L'Oficina Exterior de Comerç i Inversions de Catalunya a Silicon Valley està dirigida per Marc Bonavia, emprenedor global que va fundar SITmobile i va treballar com a coach en innovació.
Llicenciat en Farmàcia i màsters en Ciències Farmacèutiques Experimentals per la UB i en Lideratge d'Alt Rendiment a EADA Business School.
Tres consultors més completen l'oficina que està situada a Menlo Park, Palo Alto.
L'oficina d'ACCIÓ a Califòrnia té el seu origen en l'obertura de l'oficina oberta a San Francisco l'any 1989, que es traslladaria a Los Angeles l'any 1991.
L'any 2010 s'ubica finalment a Silicon Valley; amb l'objectiu de connectar les empreses i startups catalanes al principal pol d'innovació digital del món.
Des de 2015, l'oficina ha impulsat gairebé 150 projectes amb una alta presència del sector TIC-Mòbil.
A més d'aquest àmbit, destaquen també els projectes amb empreses d' alimentació, sistemes industrials i indústries de l'experiència.
L'oficina de Silicon Valley està especialitzada a acompanyar la implantació d'empreses catalanes a la Costa Oest dels Estats Units.
Ajuda a constituir-hi empreses, dóna serveis de plataforma virtual i de soft landing i selecciona personal especialitzat.
També hi són importants els projectes d' innovació internacional.
Vols trobar noves oportunitats en una de les economies més potents, innovadores i estables del món?
Vols trobar-hi nous clients i col·laboradors?
Des de l'oficina d'ACCIÓ a Seül, podràs arribar al mercat coreà i connectar amb el seu ecosistema empresarial i tecnològic.
L'Oficina Exterior de Comerç i Inversions de Catalunya a Seül està dirigida per Hee Yeon Lee.
Llicenciada en Administració d'empreses especialitzada en "International Business", la seva trajectòria professional ha estat vinculada a la coordinació de projectes per a empreses a Corea del Sud i a Austràlia.
Tres consultors més completen l'oficina d'ACCIÓ a Seül.
L'oficina exterior d'ACCIÓ a Seül va obrir les seves portes, l'any 2012 i ha impulsat més de 200 projectes des d'aleshores.
Hi destaquen els projectes dins l'àmbit de l'alimentació, tot i que molts altres sectors empresarials hi tenen presència.
L'oficina de Seül organitza visites col·lectives en forma de missions empresarials.
Abunden també els projectes de comercialització, prospecció i estudis de mercat, seguiment de contactes i clients.
A més, està especialitzada en projectes d'innovació.
Vols que la teva empresa comenci a treballar amb Brasil?
Vols aconseguir nous clients i contactes en aquest país?
El Brasil és l'economia més gran d'Amèrica Llatina, amb tant de potencial com complexitats a l'hora d'entrar-hi.
Des de l'oficina d'ACCIÓ a São Paulo aconseguirem que en treguis profit!
L'Oficina Exterior de Comerç i Inversions de Catalunya a São Paulo està dirigida per Josep Maria Juan Buades.
Format en Dret i Administració d'empreses, té una llarga experiència professional al Brasil, com a responsable d'exportació d'una multinacional catalana i com a president del Club Catalano-Brasiler de Negocis.
Tres consultors més completen l'oficina del Brasil, que està situada al nucli financer i de negocis de la ciutat, al districte de Vila Olímpia.
L'oficina d'ACCIÓ a São Paulo va obrir les seves portes l'any 1999 per donar accés a les empreses catalanes a un dels mercats d'accés més difícil, però amb major potencial de l'Amèrica del Sud.
A través de l'oficina, han fet negocis amb el Brasil moltes empreses de sistemes industrials, indústries de l'experiència i química i energia.
També s'ha treballat, però, amb empreses d'altres sectors, com l' alimentació, el disseny i les TIC.
L'oficina de Sao Paulo està especialitzada en innovació internacional.
La major part dels projectes que s'hi executen són de comercialització i d'ajut a la implantació, amb un important volum d'empreses que han utilitzat el servei de soft landing.
Vols que la teva empresa es connecti amb Xile?
Vols aconseguir nous clients i contactes?
Des de l'oficina d'ACCIÓ a Santiago de Xile, apropem la teva empresa a una de les economies més sòlides i estables de l'Amèrica Llatina.
L'Oficina Exterior de Comerç i Inversions de Catalunya a Santiago de Xile està situada dins les principals zones de negoci de la capital xilena.
L'oficina d'ACCIÓ a Santiago de Xile va obrir les seves portes l'any 1990, per donar accés a les empreses catalanes a un dels mercats més estables i consolidats d'Amèrica del Sud.
Els darrers anys, ha impulsat més d'un centenar de projectes de totes les branques industrials, des dels sistemes industrials fins a àmbits com les TIC, la salut, l' alimentació o el disseny.
L'oficina de Santiago de Xile és la més especialitzada en projectes d'innovació de la regió.
Ha rebut diverses missions d'innovació i startups al llarg dels darrers anys.
També s'hi duen a terme molts projectes de cerca de canals de comercialització o d'implantació, a través de la selecció de personal al país.
Vols que la teva empresa s'obri camí al mercat més gran del món?
Si vols entrar a la Xina, l'oficina d'ACCIÓ a Pequín t'ajuda a endinsar-t'hi de forma segura i eficaç.
L'Oficina Exterior de Comerç i Inversions de Catalunya a Pequín està dirigida per Gao Wei.
Format en diplomàcia i empresarials, té una llarga trajectòria internacional, tant diplomàtica com en el sector privat.
L'oficina d'ACCIÓ a Pequín es va obrir l'any 1993 i és una de les tres oficines a través de les quals ACCIÓ ajuda les empreses catalanes a accedir amb eficiència i garanties a l'enorme i complicat mercat xinès.
L'equip de l'oficina es completa amb tres consultors més.
L'oficina de Pequín treballa amb empreses de tots els sectors, tot i que els més freqüents són els sectors tecnològics dels sistemes industrials i l'àmbit de la química, l'energia i els recursos.
Ateses les peculiaritats de l'economia xinesa, és una oficina amb molts projectes d'implantació empresarial, amb serveis de plataforma empresarial o "soft landing", així com en serveis de selecció de personal especialitzat en destí.
Aquesta oficina ofereix també serveis especialitzats d' innovació internacional.
Vols que la teva empresa s'internacionalitzi amb èxit a França?
Si vols fer negocis a la principal destinació exportadora de les empreses catalanes, més val que ho facis bé.
Aprofita l'oficina d'ACCIÓ a París i assegura't un "oh là là"!
L'Oficina Exterior de Comerç i Inversions de Catalunya a París està liderada per Christophe Arnoul.
És francès i té experiència en desenvolupament de negoci i implantació d'empreses al mercat francès.
L'oficina de París està en marxa des de 1989 i està situada molt a prop dels Camps Elisis.
Compta amb set consultors especialitzats més, que donen servei al principal mercat de l'exportació catalana.
L'oficina d'ACCIÓ a París és la porta d'entrada al principal mercat d'exportació de les empreses catalanes.
Per tant, és una de les que rep més sol·licituds i de les que completen més projectes.
Els àmbits que més s'hi treballen són el de les indústries del disseny, el de química i energia i el dels sistemes industrials.
Hi destaquen els projectes de comercialització (cerca de clients, distribuïdors, socis i proveïdors) i d' implantació (constitució d'empreses i selecció de personal).
L'oficina de París, a més, també està especialitzada en projectes d' innovació internacional, connectant empreses catalanes a partners tecnològics francesos.
Vols que la teva empresa aprofiti les oportunitats de Panamà, Centreamèrica i el Carib?
Vols trobar-hi nous clients, contactes i distribuïdors?
Des de l'oficina de Panamà podràs treballar amb Bahames, Belize, Costa Rica, Cuba, El Salvador, Guatemala, Haití, Hondures, Jamaica, Nicaragua, Panamà i la República Dominicana.
L'Oficina Exterior de Comerç i Inversions de Catalunya a Panamà està liderada per Antoni Pujol.
Expert en economia, finances i contractació pública internacional, ha treballat tant en els camps de l'exportació empresarial com en projectes amb entitats multilaterals i institucions financeres internacionals, especialment a l'Amèrica Central i del Sud.
L'oficina d'ACCIÓ a Panamà és una de les més recents.
Va obrir les seves portes l'any 2015 tant per ajudar les empreses catalanes a aprofitar les peculiaritats de l'enclavament panameny, com per donar un accés més proper a altres mercats centreamericans com Costa Rica, El Salvador, Guatemala, Hondures i Nicaragua.
En el poc temps que fa que funciona, l'oficina ha treballat en una vuitantena de projectes de tota mena d'indústries i ha preparat un seguit de missions per a empreses catalanes
Vols que la teva empresa entri als Estats Units per la porta gran?
Vols aconseguir-hi nous clients, contactes i distribuïdors?
Aprofita l'oficina d'ACCIÓ a Nova York i comença a fer negoci a la principal economia del planeta.
L'Oficina Exterior de Comerç i Inversions de Catalunya a Nova York està dirigida per Sergi Mata.
Format en Econòmiques i Administració d'empreses, té una vasta experiència en el terreny de la consultoria de negocis i en el desplegament de l'estratègia d'expansió internacional de les empreses catalanes.
Completen l'oficina de Nova York cinc consultors més i està situada a mig camí entre la seu de les Nacions Unides i l'edifici de l'Empire State.
L'Oficina Exterior de Comerç i Inversions de Catalunya a Nova York està situada a mig camí entre la seu de les Nacions Unides i l'edifici de l'Empire State.
La de Nova York és una de les primeres que van obrir-se per promocionar la competitivitat empresarial catalana, l'any 1988.
Històricament, ha estat una oficina clau en la promoció de l'economia catalana als Estats Units i en l'impuls de les inversions internacionals a Catalunya.
Els darrers anys ha treballat especialment amb empreses de l'àmbit de les indústries de l'experiència, en projectes de cerca de canals de comercialització, estudis de mercat i selecció de personal.
L'Oficina Exterior de Comerç i Inversions de Catalunya a Nova Delhi està dirigida per Suprio Bose.
Expert en Comerç internacional, compta amb una llarga experiència ajudant empreses de tot el món a treballar a l'Índia, trobant-hi clients, partners i aliances.
Nova Delhi és la porta d'entrada a la meitat nord del país.
Les dimensions d'aquest subcontinent, ja sigui en nombre de potencials consumidors com en extensió geogràfica, són un aspecte decisiu en les polítiques de comercialització de les empreses amb interessos al país.
En aquest sentit, els serveis de l'oficina més utilitzats per les empreses catalanes són els del Servei d'augment de vendes a l'exterior, amb projectes destacats com la cerca de canals de comercialització, el seguiment de clients o l'elaboració d' agendes de contactes.
En termes d'implantació al país, destaquen projectes relacionats amb selecció de personal en destinació.
La ciutat és la capital administrativa i institucional de l'Índia i és on es troben bona part de les associacions empresarials.
Nova Delhi és un puntal comercial del país per la seva proximitat a les manufacturing cities i amb una perifèria industrial on hi destaquen els sectors de l' automoció, IT i ICT o els biotecnològics i de les ciències de la vida, entre d'altres.
Vols que la teva empresa aprofiti les noves oportunitats que sorgeixen als països de l'Àfrica Oriental?
Des de l'oficina de Nairobi t'ajudem a fer negocis a països com Kenya, Tanzània, Uganda i Etiòpia.
L'Oficina Exterior de Comerç i Inversions de Catalunya a Nairobi està liderada per Robert Bach.
Expert en direcció d'empreses i relacions internacionals, té una sòlida trajectòria en contractació pública internacional i en projectes a l'Àfrica subsahariana.
L'oficina d'ACCIÓ a Nairobi és de les més recents.
Va obrir les seves portes a principis de 2017 per facilitar l'arribada i els negocis de les empreses catalanes l'Àfrica de l'Est i, específicament, a països amb importants ritmes de creixement com Kenya, Tanzània, Etiòpia i Uganda.
En el poc temps que porta funcionant, l'oficina està començant a treballar amb empreses principalment de l'àmbit de la química, l'energia i els recursos i en projectes de contractació pública internacional.
Vols trobar-hi nous clients, distribuïdors i col·laboradors?
L'oficina de Moscou és el teu soci imprescindible per accedir eficaçment a una de les economies més poderoses del món.
L'Oficina Exterior de Comerç i Inversions de Catalunya a Moscou està dirigida per Elena Palaguina.
Formada en Hispàniques a Moscou, ha desenvolupat tota la seva carrera en l'entorn empresarial en projectes de comerç internacional.
Gràcies a aquesta trajectòria, coneix de primera mà com ajudar les empreses catalanes a fer negocis en un mercat tan complex com el de Rússia.
L'oficina exterior de Catalunya a Moscou es va obrir el 1991 i està situada al centre de la ciutat, prop del Kremlin.
Tres consultores més completen l'equip.
L'oficina de Moscou treballa amb empreses de tots els sectors, tot i que predominen les que venen de les indústries del disseny i dels sistemes industrials.
El servei 'estrella' de l'oficina és que, aprofitant la seva presència directa a Moscou, busca clients, proveïdors i distribuïdors a Rússia per a empreses catalanes.
Vols que la teva empresa es connecti amb el Canadà?
Vols aconseguir-hi nous clients i contactes?
Des de l'oficina d'ACCIÓ a Montreal, apropem la teva empresa a una de les economies més sòlides d'Amèrica.
L'Oficina Exterior de Comerç i Inversions de Catalunya a Montreal està dirigida per Geneviève Abbott.
Experta en Administració d'empreses i anàlisi de mercats, part de la seva trajectòria professional ha estat vinculada a la consultoria en enginyeria.
L'Oficina Exterior de Catalunya a Montreal es va posar en funcionament a finals de l'any 2000 i està situada en ple centre de la capital econòmica quebequesa, al World Trade Center.
Des de 2015 s'hi han impulsat més d'un centenar de projectes de tots els sectors empresarials, entre els quals destaquen les empreses de les indústries de l'experiència, del disseny, la salut o l' alimentació.
L'oficina d'ACCIÓ a Montreal està començant a dur a terme projectes d'innovació i R+D+i, que complementen els serveis més habituals, com la cerca de canals de comercialització, l'elaboració d' agendes de contactes, els estudis de mercat o els projectes de selecció de personal especialitzat en destinació.
Vols que la teva empresa es connecti amb el mercat italià?
Vols aconseguir-hi nous clients i contactes?
Des de l'oficina d'ACCIÓ a Milà, apropem la teva empresa a una de les economies més sòlides d'Europa.
L'Oficina Exterior de Comerç i Inversions de Catalunya a Milà està dirigida per Lluís Polo.
Format en Dret, té una gran experiència en promoció empresarial internacional, especialment dins l'àmbit del disseny i el tèxtil.
L'oficina de Milà es va obrir l'any 1988 i la completen dos consultors més.
L'oficina de Milà ha impulsat més d'un centenar de projectes des d'inicis de 2015, amb un gran protagonisme de les indústries del disseny.
Això no obstant, l'economia italiana és molt diversificada.
L'oficina d'ACCIÓ també treballa en projectes amb moltes empreses dels àmbits de l' alimentació, les indústries de l'experiència, els sistemes industrials o del bloc de la química, l'energia i els recursos.
Els serveis que les empreses catalanes contracten més sovint a l'oficina de Milà són els que les ajuden a entrar comercialment al mercat italià: cerca de clients, proveïdors i distribuïdors, estudis de mercat i construcció i seguiment d' agendes de contactes.
Vols que la teva empresa aprofiti les oportunitats del sud dels Estats Units?
Vols trobar-hi nous clients, contactes i distribuïdors?
Des de l'oficina de Miami ajudem la teva empresa a entrar als Estats Units.
L'Oficina Exterior de Comerç i Inversions de Catalunya a Miami està dirigida per Conxita Muñoz.
Experta en comerç i mercats internacionals, viu a Miami des de 1978 i coneix profundament les dinàmiques socioeconòmiques de la regió.
Quatre consultors més completen l'oficina de Miami, que està situada a la badia de Biscayne, a la zona de Coral Gables.
L'oficina d'ACCIÓ a Miami va obrir l'any 1996, per ajudar les empreses a fer negoci al sud dels Estats Units i els països del Carib.
És una de les oficines d'ACCIÓ que més projectes completa, especialment gràcies al programa Catalan Wines.
Juntament amb empreses del sector vitivinícola, també destaquen projectes d'empreses de sistemes industrials, indústries de l'experiència o del món del disseny.
L'oficina de Miami destaca especialment en l'execució de projectes de cerca de canals de comercialització, soft landing, estudis de mercat i plataforma virtual.
Vols que la teva empresa es connecti amb Mèxic?
Vols aconseguir nous clients, contactes i distribuïdors d'aquest país?
Des de l'oficina d'ACCIÓ a Ciutat de Mèxic, apropem la teva empresa a la segona economia d'Amèrica Llatina.
L'Oficina Exterior de Comerç i Inversions de Catalunya a Ciutat de Mèxic està dirigida per Gabriela Gándara.
Mexicana i amb una completa trajectòria internacional, compta amb més de 15 anys d'experiència en l'assessorament d'empreses en els camps del comerç internacional i la inversió estrangera.
Quatre consultors més completen l'oficina de Ciutat de Mèxic, que està situada en una de les principals avingudes de la megalòpoli mexicana.
L'oficina d'ACCIÓ a Mèxic va obrir l'any 1989, per ajudar les empreses a fer negoci amb el principal mercat llatinoamericà per a l'exportació catalana.
Des de 2015, l'oficina ha impulsat més de 200 projectes, amb un protagonisme molt repartit entre empreses d' alimentació, de disseny, indústries de l' experiència, de química i energia i sistemes industrials.
Els serveis més contractats a l'oficina de Mèxic són de comercialització, implantació i missions empresarials.
Vols connectar la teva empresa a un dels pols d'innovació i competitivitat més potents del món?
Aprofita l'Oficina exterior de comerç i inversions de Catalunya a Londres i troba-hi nous clients i col·laboradors.
L'Oficina Exterior de Comerç i Inversions de Catalunya a Londres està dirigida per Òscar Martí.
Director de l'Oficina de Londres, és llicenciat en Ciències Polítiques i Relacions Internacionals per la universitat de la UAB.
Va completar els seus estudis amb un Màster doble en Assumptes Internacionals per la London School of Economics i la Universitat de Pequín.
Va passar 5 anys a l'Oficina de Comerç i Inversió de Catalunya a Singapur abans d'assumir el seu paper actual com a Director el 2015.
L'oficina d'ACCIÓ a Londres va obrir l'any 1989 i la completen quatre consultors més.
L'oficina de Londres connecta les empreses catalanes a un dels mercats més consolidats i una de les economies més dinàmiques i emprenedores del món.
Hi treballen empreses de tots els sectors, amb especial protagonisme per a les empreses de l' alimentació, els sistemes industrials i les indústries del disseny.
Els serveis que les empreses catalanes contracten més sovint a l'oficina de Londres són els que les ajuden a penetrar al mercat britànic: cerca de clients, proveïdors i distribuïdors, estudis de mercat i construcció d' agendes de contactes.
També és important el servei que ofereix d' innovació internacional.
Vols que la teva empresa comenci a treballar amb el Perú?
Vols aconseguir-hi nous clients i contactes?
Des de l'oficina d'ACCIÓ a Lima, apropem la teva empresa a un dels mercats emergents més interessants de l'Amèrica Llatina.
L'Oficina Exterior de Comerç i Inversions de Catalunya a Lima està dirigida per Salvador Esteve.
Té una prolongada experiència internacionalitzant empreses a l'Amèrica Llatina, coneix de primera mà el mercat peruà, on hi treballa des de fa més de 10 anys.
L'oficina d'ACCIÓ a Lima és una de les més recents.
Va obrir l'any 2014, per apropar el creixent mercat peruà a les empreses catalanes.
Els primers projectes que s'hi estan duent a terme provenen dels àmbits de les indústries de l'experiència, la mobilitat sostenible i els sistemes industrials.
Els serveis que més interès estan generant entre les empreses catalanes són la cerca de canals de comercialització, la prospecció de mercat i les missions empresarials.
Vols explorar per a la teva empresa els països de la regió sud-africana?
Vols trobar-hi nous clients, distribuïdors i col·laboradors?
L'oficina de Johannesburg és el teu soci imprescindible per accedir eficaçment i sense riscos a aquests nous mercats emergents.
L'Oficina Exterior de Comerç i Inversions de Catalunya a Johannesburg està dirigida per Saul Pretel.
Té una sòlida experiència al sud d'Àfrica on ha treballat per al sector públic i privat, principalment en el sector del desenvolupament d'infraestructures.
L'oficina d'ACCIÓ a Johannesburg va obrir l'any 1995 per facilitar l'accés de les empreses catalanes als mercats de l'Àfrica del Sud i, especialment, al potent mercat de la República de Sud-àfrica.
Dels més de dos-cents projectes que s'hi ha dut a terme els darrers anys, destaca la gran presència d'empreses de l'àmbit de l' alimentació.
Secundàriament, també hi tenen presència empreses de les indústries de l'experiència, la química i l' energia i els sistemes industrials.
Els serveis que més interès estan generant entre les empreses catalanes són la cerca de canals de comercialització, les agendes de contactes i les missions empresarials.